Σύμφωνα με την ανακοίνωση του ΓΕΣ, ο στρατιώτης που υπηρετούσε στη ΔΑΝ Μεγίστης, βρισκόταν σε υπηρεσία στο φυλάκιο της Ρω. Οι συνθήκες του συμβάντος δεν έχουν γίνει ακόμα γνωστές.

Σημειώνεται επίσης ότι τις τελευταίες ημέρες έχουν καταγραφεί διαδοχικά «περίεργα» περιστατικά στον Στρατό. Το πρωί της Δευτέρας στρατιώτης της 1ης Μοίρας Αλεξιπτωτιστών Κρήτης στα Χανιά, άρχισε να πυροβολεί στη μονάδα του χωρίς να έχει γίνει γνωστός ο λόγος, όπως αναφέρει δημοσίευμα της ΕΡΤ.

Ο 29χρονος καταδρομέας αλεξιπτωτιστής μετά το πέρας της υπηρεσίας δεν γύρισε από την σκοπιά με αποτέλεσμα οι ανώτεροι του να αρχίσουν να τον ψάχνουν, όπου και τον βρήκαν καλυμμένο πίσω από βράχους. Στην έκκληση τους να βγει έξω, ο στρατιώτης άρχισε να πυροβολεί προς τους στρατιώτες, ενώ άλλες πηγές αναφέρουν ότι πυροβόλησε προς τα κτήρια της μονάδας, ενώ στη συνέχεια έβγαλε την φόρμα παραλλαγής και τράπηκε σε φυγή εκτός στρατοπέδου, κλέβοντας και ένα ημιφορτηγό απειλώντας τον ιδιοκτήτη του.



Προ ημερών επίσης, 22χρονος δόκιμος αξιωματικός που υπηρετεί στο Καστελόριζο έφυγε από την μονάδα του, έχοντας κλέψει προηγουμένως το τουφέκι του. Στη συνέχεια το έλυσε σε κομμάτια και πήρε το πλοίο της γραμμής. Τελικά, συνελήφθη από την Στρατονομία.

Ολόκληρη η ανακοίνωση του ΓΕΣ για τον θάνατο του οπλίτη:

«Από το Γενικό Επιτελείο Στρατού ανακοινώνεται ότι, ο ΣΤΡ (ΠΖ) Ε.Τ. της 2018 Β/ ΕΣΣΟ, δυνάμεως της ΔΑΝ Μεγίστης, ενώ εκτελούσε υπηρεσία σκοπού στη νήσο Ρω και περί ώρα 08:40 περίπου, για αδιευκρίνιστη μέχρις στιγμής αιτία, αυτοπυροβολήθηκε θανάσιμα στο κεφάλι με το ατομικό του οπλισμό.

Του γεγονότος, επιλήφθηκαν άμεσα οι αρμόδιες αρχές.

Οι οικείοι του έχουν ενημερωθεί για το συμβάν.

Η διερεύνηση του θέματος συνεχίζεται και θα υπάρχει συνέχεια ενημέρωσης».

«Ένα ακόμη νέο παλικάρι ΔΟΛΟΦΟΝΗΘΗΚΕ από τον Ελληνικό Στρατό»

Ανακοίνωση – καταγγελία εξέδωσε το Δίκτυο Ελεύθερων Φαντάρων «Σπάρτακος» που τονίζει τις συνθήκες υπό τις οποίες υπηρετούν τη θητεία τους οι φαντάροι στον Ελληνικό Στρατό. Όπως αναφέρει μεταξύ άλλων: